Diari Oficial de la Generalitat Valenciana


Sumari del DOGV 2243, del 12-04-1994 (1994/831103)

CORRECCIÓ d'errades a l'Acord de 21 de febrer de 1994, del Govern Valencià, pel qual s'adjudica la concessió d'una emissora de radiodifusió sonora en ones mètriques amb modulació de freqüència de caràcter cultural a la localitat d'Ibi.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2243

Data del DOGV
:   12-04-1994

Secció del DOGV
:   ALTRES DISPOSICIONS

Número del document
:   1994/831103


Data del document
:   12-04-1994

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

CORRECCIÓ d'errades a l'Acord de 21 de febrer de 1994, del Govern Valencià, pel qual s'adjudica definitivament la concessió d'una emissora de radiodifusió sonora en ones mètriques amb modulació de freqüència de caràcter cultural a la localitat d'Ibi. [94/2185]  
Advertida errada per omissió en la publicació en el Diari Oficial de la Generalitat Valenciana núm. 2220, de 4 de març de 1994, de l'Acord de 21 de febrer de 1994, del Govern Valencià, pel qual s'adjudicà definitivament la concessió d'una emissora de radiodifusió sonora en ones mètriques amb modulació de freqüència de caràcter cultural a la localitat d'Ibi, es procedeix a la seua correcció mitjançant la publicació íntegra de l'acord esmentat:  
{REF La Resolució de 14 de març de 1989, del sotssecretari-director del Gabinet del President de la Generalitat Valenciana, va convocar concurs públic per a la concessió de 28 emissores en ones mètriques amb modulació de freqüència a la Comunitat Valenciana.  
L'Acord del Govern Valencià de 28 de juliol de 1989 adjudicà provisionalment a la Fundación Ecca una concessió per a la instal·lació i funcionament d'una emissora de radiodifusió sonora en ones mètriques amb modulació de freqüència de caràcter cultural a la} localitat d'Ibi.  
Observats tots els tràmits previstos en el Decret 40/1989, de 13 de març, del Govern Valencià, pel qual es regula el procediment de concessió d'emissora de radiodifusió sonora en ones mètriques amb modulació de freqüència, a proposta de la Presidència de la Generalitat Valenciana, el Govern Valencià  
ACORDA:  
Primer  
Elevar a definitiva l'adjudicació provisional d'una emissora de radiodifusió sonora en ones mètriques amb modulació de freqüència a la localitat d'Ibi, atorgada per Acord de 28 de juliol de 1989, del Govern Valencià, amb caràcter cultural, a favor de la Fundación Ecca.  
Segon  
Les característiques tècniques que s'assignen a l'esmentada emissora, d'acord amb el projecte tècnic aprovat, són les referides en l'annex.  
La freqüència assignada queda condicionada, si escau, al tràmit de la seua coordinació internacional.  
Tercer  
El titular de la concessió queda obligat al compliment de les condicions de la concessió inicial, així com del requisits legals vigents per a l'exercici de l'activitat radiodifusora.  
En particular, l'incompliment d'allò previst en la disposició addicional sisena de la Llei 31/1987, de 18 de desembre, d'Ordenació de les Telecomunicacions, i en l'article 6 del Decret 40/1989, de 13 de març, del Govern Valencià, podrà produir la renovació de la concessió.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
ANNEX  
Característiques tècniques de l'emissora:  
- Coordenades: 38º 37' 50" N  
 00 43' 04" W  
- Cota (m): 1206  
- Denominació de l'emissió: 256KF8EHF  
- Freqüència (MHz): 93.7  
- Potència radiada aparent màxima (W): 1200 (para 030º)  
- Potència màxima nominal de l'equip transmissor (W): 250  
- Potència d'eixida autoritzada de l'equip transmissor (W): 213  
- Sistema radiant: dipol + reflector. Directiva 4 elements Gmàz. 9db. Sector (300ª 120º)  
- Altura sobre el sòl del centre elèctric de l'antena (m): 21  
- Altura de l'antena (m): 30  
- Altura efectiva màxima (m): 657  
- Polarització: vertical.